armvectores/hy_wikipedia_2023 huggingface dataset:
Զուլեյկա Ռոբինսոն

Զուլեյկա Ռոբինսոն (անգլ.՝ Zuleikha Robinson, հունիսի 29, 1977(1977-06-29), Լոնդոն, Միացյալ Թագավորություն), բրիտանացի դերասանուհի։ Առավել հայտնի է «Իդալգո», «Վենետիկյան վաճառական», «Միայնակ սլաքներ», «Նոր Ամստերդամ», «Կորուսյալները» և «Հռոմ» ֆիլմերում ու հեռուստասերիալներում խաղացած դերերով։


== Կենսագրություն ==
Զուլեյկա Ռոբինսոնը ծնվել է 1977 թվականի հունիսի 29-ին Լոնդոնում։ Նրա հայրը անգլիացի է, մայրը՝ հնդկամուսուլմանական ծագմամբ բիրմանուհի։ Նրա անունը պարսկական արմատներ ունի։ Զուլեյկան ավարտել է Լոս Անջելեսի Դրամատիկ արվեստի ամերիկյան ակադեմիան։ Նրա երակներով հոսում է պարսիկների, մալայացիների և շոտլանդացիների արյունը։
Ռոբինսոնն իր դերասանական կարիերան սկսել է 2000-ական թվականներին։ Հանդիսատեսին հայտնի է «Միայնակ սլաքներ» հեռուստասերիալում խաղացած Իվ Ադել Հարլոուի դերով։ Նա խաղացել է ոչ մեծ, բայց բավականին նշանակալի դեր (ստրկուհի Գայա) «Հռոմ» հեռուստասերիալում («HBO»-ի արտադրությունը)։ Խաղացել է Էվա Մարկես դետեկտիվի դերը «Նոր Ամստերդամ» հեռուստադրամայում (FOX-ի արտադրությունը) և «Գաղտնի նյութեր» հեռուստասերիալի էպիզոդներից մեկում։ 2004 թվականին «Իդալգո» ֆիլմում խաղացել է Ջազիրուի, իսկ «Վենետիկյան վաճառական» ֆիլմում Ջեսիկայի դերը։
2009 թվականին Զուլեյկային հրավիրել են «Կորուսյալները» հեռուստասերիալ («ABC»-ի արտադրությունը), որի հինգերորդ եթերաշրջանում նա խաղացել է խորհրդավոր Իլանայի դերը։ «Կորուսյալների» վեցերորդ եթերաշրջանում նա կրկին հանդես է գալիս Իլանայի դերով, բայց այս անգամ ոչ թե որպես հրավիրված դերասանուհի, այլ հիմնական դերասանական խմբի անդամ։
2015 թվականին նկարահանվել է «Fox» ալիքի «Հետևորդները» հեռուստասերիալում։
2016 թվականին Ռոբինսոնը ստացել է Շոնդրի Ռայմսի «Դեռևս կապված» հեռուստասերիալի գլխավոր դերերից մեկը։


== Ֆիլմագրություն ==


== Ծանոթագրություններ ==


== Արտաքին հղումներ ==
Պաշտոնական կայք Archived 2011-11-30 at the Wayback Machine. (անգլ.)
Դաէլ

Դաէլ (արաբ․՝ داعل‎‎), քաղաք Սիրիայի Արաբական Հանրապետության Դառաայի մարզում։ Հանդիսանում է Դառաայի մարզ 3 շրջաններից մեկի՝ Դաէլի շրջանի կենտրոնը։


== Աշխարհագրություն ==
Գտնվում է Դառաա քաղաքից 14 կմ հյուսիս, Դամասկոսից 86 կմ հարավ։ Բարձրությունը ծովի մակարդակից կազմում է 547 մ։


== Բնակչություն ==
2004 թվականի տվյալներով քաղաքն ունի 29 408 բնակիչ, իսկ համանուն շրջանի բնակչությունը 43 691 մարդ։ Բնկաչության մեծամասնությունը սուննի իսլամադավաններ են։ Քաղաքի անվանում Արամերենից թարգմանաբար նշանակում է «Ասծո Տուն»։


== Ծանոթագրություններ ==
Զինակեր (այլ կիրառումներ)

Զինակեր, կարող է վերաբերել՝

Զինակեր - գետ Հայկական լեռնաշխարհում, Ճորոխի ավազանում
Զինակեր - լճակ Հայկական լեռնաշխարհում, Ճորոխի ավազանում
Ծակ քար

Ծակ քար, երկրաբանական բնության հուշարձան Հայաստանում, որը բնական թունել է։ Բնության հուշարձանը գտնվում է Կոտայքի մարզի Բջնի գյուղի մատույցներում, Հրազդան գետի ձախ ափին։ Այն գրանցված է Հայաստանի Հանրապետության Բնապահպանության նախարարության բնության պետական հուշարձանների ցանկում։ Բնության պետական հուշարձանների ցանկում ներառվել է 2008 թվականի օգոստոսի 14-ին ընդունված «Հայաստանի Հանրապետության բնության հուշարձանների ցանկը հաստատելու մասին» ՀՀ Կառավարության որոշման համաձայն։


== Ծանոթագրություններ ==


== Տես նաև ==
Հայաստանի բնության հատուկ պահպանվող տարածքներ
Բնության պետական հուշարձաններից ցանկը Վիքին սիրում է Երկիրը հուշարձանների ցանկում
Ավիանո

Ավիանո (իտալերեն՝  Aviano), կոմունա Իտալիայում։ Գտնվում է Ֆրիուլի Վենետիկ Ջուլիա մարզում՝ Պարդենոնե գավառում։
Բնակչությունը կազմում է 9.177 մարդ 2007 թվականի մարդահամարի տվյալների, բնակչության խտություն՝ 80,89 մարդ/կմ²։ Զբաղեցնում է 113,46 կմ² մակերես։ Փոստային ինդեքս՝ 33081։ Հեռախոսային կոդ՝ 0434։
Քաղաքի հովանավոր պաշտպանը Սան Զենոնեն է։ Ամեն տարի քաղաքի տոնը նշվում է ապրիլի 7-ին։


== Պատկերասրահ ==

		
		


== Արտաքին հղումներ ==
Պաշտոնական կայք (իտալ.)
Ասորերեն

Ասորերեն, արամեերենի բարբառներից մեկը, որը մ.թ.ա. II դարում դարձել է գրական լեզվի հիմք։ Տարածված է եղել Միջագետքի հս-արլ-ում։ Ասորական սկզբնական գիրը՝ էստրանգելոն, որը ծագել է արամեականից (պալմիրյանի միջնորդությամբ), V դար հետո հանդես է գալիս երկու տարատեսակով՝ արմ. կամ «հակոբիկյան» և արլ. կամ «նեստորյան»։ Ասորական գրականության, առավելապես քրիստոնեական-դավանաբանական գրականության ծաղկման շրջանն ընդգրկում է III—VII դդ.։ VIII դ. սկսած Ասորերենը իր դիրքերը զիջում է արաբերենին՝ կենդանի խոսքի և նույնիսկ գրականության մեջ աստիճանաբար արտամղվելով նրա կողմից։ XIII դ. հետո դարձել է միայն կրոնական ծիսակատարությունների լեզու։ Ասորերեն ասելով այժմ հասկանում են արամեերենի կենդանի բարբառները (խոսողների թիվը՝ շուրջ 300.000), որոնք տարածված են Իրանում, Իրաքում, Թուրքիայում, Սիրիայում, Սովետական Միությունում (հատկապես՝ Կովկասում)։ Հայտնի են Տուր-Աբղինի («Տուրոյո») և Ուրմիայի բարբառները, որոնցից երկրորդի հիման վրա XIX դ. 40-ական թթ. սկսել է կազմավորվել ժամանակակից գրական ասորերեն։ Օգտագործվում է ասորական գիրը։ Ասորական ժամանակակից բարբառները բնութագրվում են կրկնակ բաղաձայնների պարզեցման, կոկորդայինների ու երախայինների կորստի, բայի ժամանակային խոնարհման զարգացման միտումներով ևն։ Հայերենը երկար ժամանակ շփման մեջ է եղել ասորերենի հետ։ Հայաստանում մինչև հայ գրերի գյուտը տարածված են եղել ասորատառ դպրոցներ, իսկ հետո նկատվել է Ասորերենի գրական ազդեցությունը։ Ասորերենից հայերենի կատարած փոխառությունների թիվը 200-ից անցնում է, որոնցից են՝ առնետ, աքսոր, զույգ, խանութ, խավիծ, ծրար, կաթսա, կողով, հաշիվ, ձեթ, ղեկ, մանգաղ, շղթա, շուկա, քարոզ, քահանա և այլն։


== Ծանոթագրություններ ==
Արփենիկ Ղափանցյան

Արփենիկ Գրիգորի Ղափանցյան (նոյեմբերի 12, 1923(1923-11-12), Երևան, Հայկական ԽՍՀ, ԱԽՖՍՀ, ԽՍՀՄ - 1996, Երևան, Հայաստան), հայ նկարչուհի։
Լեզվաբան Գրիգոր Ղափանցյանի դուստրն է, ՀՀ վաստակավոր նկարիչ Ալեքսանդր Գրիգորյանի կինը։


== Կենսագրություն ==
1954 թվականին ավարտել է Երևանի գեղարվեստա-թատերական ինստիտուտը։
Աշխատել է դիմանկարի, նատյուրմորտի և բնանկարի ժանրերում։ Ղափանցյանի գեղանկարչությանը բնորոշ են հոգեբանական խորությունն ու քնարականությունը։
Աշխատանքներից են՝

«Ինքնադիմանկար», 1955
«Պատանի նկարչուհին», 1959
«Մայրն ու երեխան», 1960
«Նատյուրմորտ, մրգեր», 1962
«Լիլիթի դիմանկարը», 1966
«Դիմանկար», 1966
«Դվինի բնապատկեր», 1967
«Տաթևի լեռներ», 1969
«Արտուտիկը», 1969
«Նորայրի դիմանկարը», 1973
«Տիգրանի դիմանկարը», 19761962 թվականին Երևանում մասնակցել է Հայաստանի նկարչի տանը կազմակերպված «Հինգի» խմբակային ցուցահանդեսին (Մինաս Ավետիսյան, Լավինիա Բաժբեուկ-Մելիքյան, Հենրիկ Սիրավյան, Ալեքսանդր Գրիգորյան)։


== Ծանոթագրություններ ==
Ժողովածու (1784)

Ժողովածու (1784), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1784 թվի տակ։ Ձեռագիրը գրվել է 17-րդ դարում։ Գրված է թղթի վրա, որը ունի 20,7x15 չափս։ Ձեռագիրը կազմված է 261 թերթից։ Գրված է միասյուն, երկսյուն, նոտրգրով։ Ունի կիսախորան մանրանկարներ։ Կազմը` կաշեպատ տախտակ դրոշմազարդ։ Հիշատակարաններ՝ նախագաղափար՝ 26ա (1273 թ․):


== Բովանդակություն ==
Մեսրոպայ Վայոցձորեցւոյ Պատմութիւն Մեծին Ներսիսի։
Թուղթք (Ներս․ Շնորհալի, Ներս․ Լամբրոնացի, Գր․ Տղայ, Էմմանուէլ, Միք․ պատրիարգ)։
Եփրեմի Տօն տարեկանք։
Ի Մնացորդաց մնացորդէն։
Լինոսի կր-ի Գիր վասն Ե պատրիարգացն աթոռոց։
Ներս․ Շնորհալւոյ Թուղթ ընդհանրական։
Թուղթ Պիղատոսի առ Տիբերիոս։
Գործաւորք, որ ի մարդն կան։
Տաղական բանին ցոյցք։
Հարցմունք դշխոյին և պատասխանիք Սողոմոնին։
Վարդ․ Արևելցւոյ Վասն բանին մասանց։
Աղօթք տղայոց։
Վասն ԺԲ ականց։
Մեկնողք և համառօտողք Աստուածաշունչ և արտաքին գրոց։
Թադէոսի եպս-ի Խոստովանութիւն հաւատոյ։
Հարցումն պիտանի։
Արուսայիդայ Յաղագս կազմութեան մարդոյ։
Վասն մասանց հոգւոյ։
Մղոնաչափ։
Ի Դատաստանագրոց։
Հարցմունք Աթանասի և պատասխանիք Կիւրղի։
Կիւրղի Երուսաղէմացւոյ Վկայութիւնք վասն մատաղին։
Վասն ԲԺ-ան կենդանակերպից։


== Ծանոթագրություններ ==
Ազգային հոգևոր և գերագույն ժողովներ

Ազգային հոգևոր և գերագույն ժողովներ, նպատակն էր սահմանափակել Կ.Պոլսի Հայոց պատրիարքի և հայ ամիրաների գործունեությունը, տնօրինել համայնքի մշակութային և հոգևոր գործերը։
Կ.Պոլսի հայ համայնքի ներկայացուցիչներից ընտրված մշտական գործող մարմիններ։ Ստեղծվել են 1847-ին։ Հոգևոր ժողովը, որը բաղկացած էր 14 եկեղեցականներից, կարգավորում էր կրոնական գործերը։ Գերագույն ժողովը, կազմված բնակչության ընտրած 20 աշխարհականներից, հսկում էր դպրոցները, մամուլը, մշակութային մյուս հիմնարկները։ 1860-ին Ազգային սահմանադրության ընդունմամբ այդ ժողովները վերակազմվեցին որպես տարբեր մարմիններ։


== Աղբյուրներ ==
Ձորաղբյուր (գետ)

Անվան այլ կիրառումների համար տե՛ս՝ Ձորաղբյուր (այլ կիրառումներ)Ձորաղբյուր, Բերդաձոր, գետ Հայաստանի Կոտայքի մարզում։ Սկիզբ է առնում Ողջաբերդի լեռների հյուսիսային լանջերից և Երևան քաղաքի սահմաններում՝ Կենդանաբանական այգու տարածքում ձախից միախառնվում Գետառին։ Ամռանը մեծ մասամբ ցամաքում է։


== Ծանոթագրություններ ==
Կովկասյան փարավոն

Կովկասյան փարավոն (լատ.՝ Pharaonus caucasicus), թերթիկաբեղավորների ընտանիքին պատկանող միջատ, որը գրանցված է Հայաստանի Հանրապետության Կարմիր գրքում։


== Նկարագրություն ==
Լայն ձվաձև, փայլուն, սև մարմնով, 9 մմ երկարությամբ ոչ շատ մեծ բզեզ է, որն ունի սպիտակադեղնավուն և փայլուն վերնաթևեր։


== Տարածվածություն ==
Հայաստանի էնդեմիկ տեսակ է։ Նախկինում հայտնի էր Երևանի, Էջմիածնի և Փարաքարի շրջակայքերից, որտեղ հավանաբար պայմանավորված անապատների յուրացմամբ՝ անհետացել է։ Ներկայում հայտնի է միայն Գոռավանի ավազուտներում՝ Վեդի քաղաքի մոտ։


== Էկոլոգիա ==
Ապրում են ջուզգունի թփուտներով ավազոտ անապատներում։ Հանդիպում են մայիսի վերջին և հունիսի առաջին կեսին։ Թռիչքը ցերեկն է։ Թրթուրն ապրում է հողում, իսկ զարգացումը տևում է մեկ տարի։


== Պահպանություն ==
Ցածր թվաքանակով և կրճատվող արեալով տեսակ է։ Բնության պահպանության միջազգային միության Կարմիր ցուցակում գրանցված է որպես կրիտիկական վիճակում գտնվող տեսակ։
1980-ական թվականների սկզբներին շատ մեծաքանակ էր, դիտվում էր բզեզների պարսում ջուզգունի ծաղկող թփերի վրա։ Ներկայումս թվաքանակը խիստ կրճատվել է և հանդիպում են եզակի առանձնյակներով։
Սպառնացող վտանգներից են անասունների արածեցումը, վառելանյութերի համար ջուզգունի թփերի հատումը, ճանապարհաշինությունը և շինարարական նպատակներով ավազահանումը։
Պահպանվում է «Գոռավանի ավազուտներ» պետական արգելավայրում։


== Ծանոթագրություններ ==
Հավատ (հուշարձան)

«Հավատ», հուշարձան Ավստրիայի Վիեննա քաղաքում՝ Վիեննայի Հայ առաքելական Սուրբ Հռիփսիմե եկեղեցուն կից «Արմենիա» հրապարակում։


== Պատմություն ==
Հուշարձանը նվիրված է Հայաստանում քրիստոնեության ընդունման 1700-ամյակին։ Հուշարձանի բազալտե պատվանդանին մակագրված է.


== Տվյալներ ==
Հուշարձանը տեղադրվել է 2001 թվականին։ Հուշարձանի նյութը բրոնզ է, հենքը՝ բազալտ, չափերը՝ 285 x 150 x 190 սմ։

Քանդակագործ՝ Մարիամ Հակոբյան


== Պատկերասրահ ==

		
		


== Տես նաև ==
Մարիամ Հակոբյան


== Ծանոթագրություններ ==
Ֆոնտանելե

Ֆոնտանելե  (իտալերեն՝ Fontanelle, վեն.՝ Fontanełe), կոմունա Իտալիայում։ Գտնվում է Վենետո մարզի Տրևիզո գավառում։
Բնակչությունը կազմում է 5634 մարդ, խտությունը՝ 156 մարդ/կմ²։ Զբաղեցնում է 35 կմ² մակերես։ Փոստային ինդեքս՝ 31043, հեռախոսային կոդ՝ 0422։


== Ծանոթագրություններ ==
Ակսյոնովո (այլ կիրառումներ)

Ակսյոնովո, կարող է վերաբերել՝

Ակսյոնովո - գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Ակսյոնովո - գյուղ Ռուսաստանի Մոսկվայի մարզի Լուխովիցկի շրջանի կազմում։
Ակսյոնովո - գյուղ Ռուսաստանի Մորդովիա հանրապետության Լյամբիրսկի շրջանի կազմում։
Ակսյոնովո - գյուղ Ռուսաստանի Տոմսկի մարզի Տոմսկի շրջանի կազմում։
Ակսյոնովո - գյուղ Ռուսաստանի Տվերի մարզի Անդրեապոլսկի շրջանի կազմում։
Լյուսի Հոքինգ

Քեթրին Լյուսի Հոքինգ, ԹԱՄ (նոյեմբերի 2, 1970(1970-11-02), Լոնդոն, Միացյալ Թագավորություն և Քեմբրիջ, Անգլիա, Միացյալ Թագավորություն), անգլիացի լրագրող և հեղինակ։ Նա ֆիզիկոս տեսաբան Սթիվեն Հոքինգի և գրող Ջեյն Ուայլդ Հոքինգի դուստրն է։ Լյուսին ապրում է Լոնդոնում։ Նա համագործակցում է իր հոր հետ, օգնելով ձևավորելով գրքերը և երիտասարդ ընթերցողներին գիտական նյութերը մատչելի դարձնելու համար դրանք արկաային դարձնելը։
Նա նաև համագործակցում է աուտիզմի գիտահետազոտական կենտրոնի հետ։


== Կրթություն և կարիերա ==
Նա պրոֆեսոր Սթիվեն Հոքինգի երեք երեխաներից մեկն է։ Նրա մայրը Ջեյն Ուայլդ Հոքինգն է։
Հոքինգը սովորել է ֆրանսերեն և ռուսերեն, Օքսֆորդի համալսարանում։
Նա աշխատել է, որպես լրագրող New York, Daily Mail, The Telegraph, Թայմս, London Evening Standard և The Guardian ամսագրերի համար։ Նա նաև աշխատել է, որպես ռադիո լրագրող։
Հոքինգը գրել է երկու նովել՝ «Տանջվածը» (2004) և «Փոխուստ կյանքի համար» (2005) (նաև հրատարակվել է, որպես «Պատահարային մարաթոն»)։
2007 թվականին  նա հրատարակել է «Ջորջի բանալին դեպի տիեզերք» գիրքը, որը պատմում է մի տղայի մասին, ով ցանկանում է համակարգչային պորտալի միջ և ճանապարհորդել արեգակնային համակարգով։ Գրել է իր հոր հետ և նրա նախկին ուսանող Քրիստոֆեր Գալֆարդի հետ, այն թարգմանվել է 38 լեզուներով և հրատարակվել 43 երկրներում։ «Ջորջի տիեզերական գանձերը» նախորդի շարունակությունն է և հրատարակվել է 2009 թվականին։ Երրորդ մասը կոչվում է «Ջորջը և Մեծ Պայթյունը», այն պատմում է թե ինչ է տեղի ունեցել Մեծ Պայթյունի ժամանակ, հրատարակվել է 2011 թվականին : Ջորջի մասին պատմող վերջերս թողարկված պատմությունը կոչվում է «Ջորջը և չկոտրվող գաղտնագիրը», հրատարակվել է 2014 թվականին։
2008 թվականի ապրիլին ՆԱՍԱ-ի 50-րդ տարեդարձի առթիվ, նա լեկցիա է կարդացել երեխաների և գիտական կրթության մասին։ Նա իր լեկցիայում նշել է, որ երեխաները դեռ վաղ տարիքից պետք է գիտության հետ առնչվեն։
Հոքինգը 2008 թվականի հոկտեմբերին Հռոմում պարգևատրվել է է Սապիո մրցանակով՝ գիտությունը հանրայնացնելու համար։ Նա Ազգային աստղային քոլեջի փոխնախագահն է, այդտեղ մարդիկ բացահայտում են իրենց պոտենցիալը և զարգացնում դրանք։ Նրա հորով շատ երեխաներ են ոգեշնչվել է և մասնավորապես հաշմանդամ պատանիները։
2010 թվականին Արիզոնայի պետական համալսարանը Հոքինգին նշանակեց գրականության դասախոս, իրենց 2011 թվականի նախագծերի համար։
2013 թվականի սեպտեմբերի 30-ից մինչև նույն թվականի հոկտեմբերի 30-ը Հոքինգը թեզեր էր կարդում Կանադայի Ուոտերլուի տեսական ֆիզիկայի համալսարանի  BrainSTEM: Your Future is Now փառատոնին։


== Անձնական կյանք ==
Լյուսի Հոքինգը 1998 թվականին ամուսնացել է Ալեքս Մաքենզի Սմիթի հետ, բայց զույգը բաժանվել է 2004 թվականին։ Նա ունի մեկ որդի։ Նրա մոտ աուտիզմ հիվանդությունը հայտնաբերելուց հետո, նա սկսեց աջակցել այդ համախտանիշով հիվանդներին։


== Մատենագրություն ==
Jaded, 2005. ISBN 0452285836
Run for Your Life, 2006, ISBN 0452285844


== Գրականություն ==
Դրանք գրվել են նրա հոր՝ Սթիվեն Հոքինգի հետ։

Ջորջի գաղտնի բանալին դեպի տիեզերք, (Random House, 2007) ISBN 978-0-385-61270-8
Ջորջի տիեզերական գանձերը, (Simon & Schuster Children's Publishing, 2009) ISBN 978-1-4169-8671-3
Ջորջը և Մեծ Պայթյունը, (Doubleday, 2011) ISBN 978-0-385-61191-6
Ջորջը և չկոտրվող գաղտնագիրը, (Doubleday 2014) ISBN 978-0-857-53325-8


== Ծանոթագրություններ ==
Love Scenario

"Love Scenario", հարավկորեական բոյ բենդ iKon-ի կողմից ձայնագրված երգ։ Այն թողարկվել է որպես իրենց երկրորդ ստուդիական Return ալբոմի առաջատար սինգլ։ Երգը Melon Music Awards 2018-ում արժանացել է «Տարվա երգ» մրցանակին և Golden Disc Awards 33-րդ մրցանակաբաշխության մրցանակին։ Այն ճանաչվել է որպես iKon-ի ֆիրմային երգերից մեկը։


== Չարթեր ==


== Հավաստագրումներ ==


== Տես նաև ==
iKON


== Ծանոթագրություններ ==
IPhone 14

iPhone 14 և iPhone 14 Pro, Apple ընկերության սմարթֆոնները։ iPhone 14-ը 16-րդ սերնդի հիմնական մոդելն է։ Այն կներկայացվի 2022 թվականի սեպտեմբերի 20-ին։
Ըստ ինսայդերների՝ այս տարի ակնկալվում է, որ ընկերությունը կհրաժարվի Mini սերիայի մոդելներից՝ հաճախորդների ցածր պահանջարկի պատճառով։ Դրա տեղը պետք է զբաղեցնի Max ինդեքսով iPhone-ը՝ էկրանի ավելի մեծ անկյունագծով մուտքային մակարդակի մոդելը։ Շարքը կներառի նաև iPhone 14-ի բազային և iPhone 14 Pro-ի և iPhone 14 Pro Max-ի «պրոֆեսիոնալ» մոդելները։


== Ձևավորում ==
Ակնկալվում է, որ Pro մոդելները չեն ունենա կտրվածք, քանի որ Face ID սենսորները կտեղադրվեն էկրանի տակ, ինչը հնարավորություն կտա օգտագործել ամբողջ էկրանը։ Ցուցադրման փոփոխությունների Շարքի մնացած մոդելների էկրանները չեն փոփոխվի, չի լինի նաև ProMotion ֆունկցիան՝ թարմացման հարմարվողական հաճախականությամբ։
IPhone 14 շարքի բոլոր սմարթֆոնների էկրանները կարտադրվեն OLED տեխնոլոգիայով, ընդ որում՝ iPhone 14 Pro և iPhone 14 Pro Max էկրանները կաջակցեն 120 Հց թարմացման հաճախականությանը։ Նորույթները կստեղծվեն Apple A16 միաբևեռ համակարգի հիման վրա, որն արտադրվում է TSMC ընկերության ուժերով՝ օգտագործելով 3 նմ տեխնոլոգիական գործընթացը։
Հեռախոսը կարող է ունենալ նաև մշտապես միացված էկրանի գործառույթ։ Այս տեխնոլոգիան առաջին անգամ Apple-ի կողմից օգտագործվել է Apple Watch 5 սարքերում։


== Ծանոթագրություններ ==
Օպտիկական պատրանքների թանգարան

Օպտիկական պատրանքների թանգարան (անգլ.՝ Trick Eye Museum),  Հարավային Կորեայի Բուսան քաղաքում նոր ձևաչափի 3D պատկերասրահ է, որտեղ նկարները և պատկերները ներկայացված են լրացված իրականության էֆֆեկտով։  Թանգարանի անվանումը գալիս է ֆրանսերեն «Trompe-loeil» բառից, որը թարգմանաբար նշանակում է տեսողական խաբկանք։ Թանգարանը հիմնադրվել է 2013 թվականին։


== Ստեղծման պատմություն ==
Օպտիկական պատրանքների թանգարանը սկզբնական շրջանում բացվել է Սեուլի երիտասարդական Հոնդ թաղամասում։ Բացման օրվանից թանգարանը դարցել է MUST VISIT տեսարժան վայր և 2014 թվականին ճանապարհորդության ամերիկյան կայք TripAdvisor-ում զբաղեցրել է առաջին հորիզոնականը։ Բուսանում թանգարանի մասնաճյուղը բացվել է 2013 թվականին.։


== Նկարագրություն ==
Բուսան քաղաքի անսովոր թանգարանը ներկայացնում է յուրօրինակ ցուցադրություն, որի թեման չկրկնվող լուսանկարների ստեղծումն է։ Թանգարանում, որտեղ ներկայացված են մի շարք դեկորացիաներ, յուրաքաանչյուրը կարող է նկարվել շատ տպավորիչ ֆոնի վրա և իրեն զգալ արվեստի գործերի մի մասնիկ։ Դրա համար անհրաժեշտ է թանգարանի ակտիվ մաս մտնելուց առաջ ներբեռնել հատուկ trickeye հավելվածը, որի միջոցով կարելի է ոչ միայն տեսնել լրացված իրականության էֆֆեկտը, այլև տեսանկարահանել և լուսանկարել։ Ցուցանմուշներին դիպչելը, ուսումնասիրելը և լուսանկարվելը ոչ միայն չի արգելվում, այլև խրախուսվում է այն պայմանով, որ կօգտագործվի մաքսիմալ կրեատիվություն։ Թանգարանում ցուցադրված են տարբեր թեմաների լուսանկարներ, և այցելուները կարող են ավելի մոտ ծանոթանալ կտավներին ու համապատասխան լուծումներին։


== Լուսանկարներ ==


== Ծանոթագրություններ ==
Պեդիվիլիանո

Պեդիվիլիանո (իտալերեն՝ Pedivigliano), կոմունա Իտալիայում, Կալաբրիա մարզում՝ Կոզենցա գավառում։
Բնակչությունը կազմում է 915 մարդ, բնակչության խտությունը կազմում է 57 մարդ/կմ²։ Զբաղեցնում է 22 կմ² մակերես տարածք։ Փոստային ինդեքսն է՝ 87050։ Հեռախոսային կոդը՝ 0984։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս 0984 966105
Էլեկտրոնային հասցե info@comunedipedivigliano.it
Պաշտոնական կայք http://www.comunedipedivigliano.it/ Archived 2008-03-27 at the Wayback Machine.


== Արտաքին հղումներ ==
http://www.comunedipedivigliano.it/ Archived 2008-03-27 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ասեկեևսկի շրջան (Օրենբուրգի մարզ)

Ասեկեևսկի շրջան (ռուս.՝ Асекеевский район), մունիցիպալ շրջան Ռուսաստանի Դաշնության Օրենբուրգի մարզում։
Ստեղծվել է 1928 թվականին։ Վարչական կենտրոնը՝ Ասեկեևո։


== Աշխարհագրություն ==
Շրջանի տարածքի մակերեսը կազմում է 2400 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 22244 մարդ։ Բնակչության խտությունը կազմում էր 9,27 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Արևելքի սարսափները

Արևելքի սարսափները, 1923 թվականին Կարել Հանսայի (չեխ․՝ Karel Hansa) Բերոունում հրատարակած գիրքն է, որտեղ ընթերցողի դատին է հանձնել հայ ժողովրդի պատմությանն ու ցեղասպանությանը նվիրված իր ուսումնասիրությունները։


== Հեղինակ ==
Կարել Հանսան ծնվել է Կարել և Ժոզեֆինա Հանսաների ընտանիքում, ունեցել է ավստրիական և չեխական ծագում։ 1922 թվականին նա ճանապարհորդել է Մերձավոր Արևելքի երկրներով՝ Ստամբուլից նավով ուղևորվել է Զմյուռնիա (Իզմիր), ապա՝ Բեյրութ և Հալեպ։ Հանդիպելով փողոցներում և վրաններում ապրող հայ գաղթականների՝ ականատես է եղել նրանց թշվառ վիճակին և կրած տառապանքներին։ Հալեպում Կ. Հանսան ծանոթանում է «Մերձավոր Արևելքի նպաստամատույց» կազմակերպության գործունեությանը և ոգևորվում նրա ծավալած մարդասիրական աշխատանքով։ Նա միանում է ութ հազար հայ որբերին Սիրիա տեղափոխելու կազմակերպության ծրագրին։


== Բովանդակություն ==
Կարել Հանսան (1880-1951)։ 1922 թ. իր դեպի արևելք կատարած ճանապարհորդության ժամանակ Հալեպում և Բեյրութում հանդիպելով փողոցներում և վրաններում ապրող հայ գաղթականներին՝ խորը հոգեկան ապրումներ է ունենում՝ տեսնելով նրանց թշվառ վիճակը և կրած տառապանքները։ Հալեպում նա առաջին անգամ ծանոթանում է «Մերձավոր Արևելքի նպաստամատույց» կազմակերպության (Near East Relief) գործունեությանը։ Հայրենիք վերադառնալուն պես, ստեղծում է ՙՀայ որբերի օգնության Հանսայի ֆոնդ՚ հիմնադրամը, որը գործել է Չեխոսլովակիայի ՙԿարմիր խաչին՚ կից։ Արևելքի սարսափներ՚ գիրքն Հայերի վերաբերյալ Հանսայի հրատարակած առաջին աշխատությունը՝ է, որը ժամանակակիցների շրջանում մեծ աղմուկ է հանել և երկրորդ համաշխարհային պատերազմի տարիներին ֆաշիստական գրաքննության կողմից մտցվել արգելված գրականության ցանկը։ Գիրքը, որը տպագրվել է հեղինակի սեփական միջոցներով, նվիրված է հայ ժողովրդի պատմությանն ու մշակույթին՝ սկսած վաղնջական ժամանակներից մինչև 20-րդ դարի 20-ական թթ.։ Աշխատության ամենաարժեքավոր մասը նվիրված է 19-րդ դարի վերջի և 20-րդ դարի սկզբի Թուրքիային և այնտեղ բնակավող հայերին։ Կ. Հանսան ցավով գրում է հայերի բռնագաղթի և կոտորածների մասին՝ ներկայացնելով նրանց թվաքանակը իր կողմից կազմած աղյուսակներում՝ ըստ բնակության վայրերի՝ մինչ ցեղասպանությունը և դրանից հետո։ Հեղինակը գրքի վերջում ներկայացնում է 1920-ական թթ սկզբի մամուլի գնահատակնները Հայկական հարցի և կոտորածների նկատմամբ, նաև աղյուսակներով տալիս՝ իբրև ցեղասպանության հետևանք, ամբողջ աշխարհով տարածված հայերի թիվը։ Գրքի հարուստ նյութը ուղեկցվում է մոտ 60 լուսանկարներով, որոնց մի մասը նա լուսանկարել էր դեպի արևելք կատարած իր ճամբորդության ընթացքում։ Հեղինակի նախաձեռնությամբ գրքի վաճառքից ստացված ողջ հասույթը ուղղվեց «Հայ որբերի օգնության Հանսայի» ֆոնդ՚ին։


== Քաղվածքներ գրքից ==
2006 թվականին «Արևելքի սարսափներ» արժեքավոր աշխատությունը վերահրատարկվեց Չեխիայում։


== Ծանոթագրություններ ==
Վինս Մաքմահոն

Վինսենթ Քենեդի Մաքմահոն (անգլ.՝ Vincent Kennedy McMahon, ծնվ.՝ օգոստոսի 24, 1945 թ.), ամերիկացի պրոֆեսիոնալ ըմբշամարտի (ռեստլինգ) պրոմոտեր, սպորտային մեկնաբան, ֆիլմերի պրոդյուսեր, կինոդերասան և հազվադեպ հանդես եկող պրոֆեսիոնալ ըմբշամարտիկ (ռեստլեր)։ Հանդիսանում է «World Wrestling Entertainment» (WWE) սպորտային ժամանցի կազմակերպության նախագահը, գործադիր տնօրենը և գործադիր կոմիտեի տնօրենը։ Իննսունականների ավարտին ձեռք բերելով նախկին մրցակիցներ «World Championship Wrestling» (WCW) և «Extreme Championship Wrestling» (ECW) կազմակերպություններին՝ Մաքմահոնի ընկերությունը մինչ այժմ համարվում է խոշորագույն առաջատարը սպորտային ժամանցի ասպարեզում, որի եկամուտը միայն 2012 թվականի վերջնահաշվարկով կազմել է 659,33 միլիոն ԱՄՆ դոլար։
Ռեստլինգային շոուներում Մաքմահոնը հանդես է գալիս Պարոն Մաքմահոն ռինգային/հեռուստատեսային անվամբ։ Որպես ժամանակ առ ժամանակ հանդես եկող ռեստլեր, Մաքմահոնը երկու անգամ ճանաչվել է աշխարհի չեմպիոն (ECW և WWF վարկածներով), ինչպես նաև հաղթանակ տարել 1999 թվականին անցկացված «Թագավորական մարտում»։
Ամուսնացած է Հանրապետական կուսակցության սենատորուհի Լինդա Մաքմահոնի հետ։ Ամուսինները Արևելյան Կարոլինայի համալսարանի շրջանավարտներ են։
Ունի սեփական աստղը Հոլիվուդյան փառքի ծառուղում։


== Ծանոթագրություններ ==


== Արտաքին հղումներ ==
Կենսագրությունը WWE կորպորատիվ կայքում Archived 2007-12-15 at the Wayback Machine.(անգլ.)
Էջը Պրոֆեսիոնալ ըմբշամարտի փառքի սրահի կայքում Archived 2011-09-07 at the Wayback Machine.(անգլ.)
Պետրոս Կարապետյան

Պետրոս Կարապետյան (Զեքի) (1873, Ստամբուլ, Օսմանյան կայսրություն - 1937), հայ կրթական գործիչ, բառարանագիր։


== Կենսագրություն ==
Ծնվել է Կ. Պոլսում։ Կրթությունն ստացել է ծննդավայրի Պերպերյան վարժարանում։ Ավարտվելուց հետո նվիրվել է մանկավարժական աշխատանքի։ Երկար տարիներ պաշտոնավարել է Կ. Պոլսի հայկական դպրոցներում որպես թուրքերենի ուսուցիչ։ Սկյուտարում իր անունով բացել է Կարապետյան վարժարանը, որտեղ սովորել են բազմաթիվ աշակերտներ։ Պոլսահայ մամուլում տպագրվել է հոդվածներ։
Առանձին գրքով լույս տեսած աշխատություններից են՝ «Մեծ բառարան օսմաներէնէ հայերէն» (Կ. Պոլիս, 1912 թ., պարունակում է մոտ 50.000 բառ և արտահայտություն) եւ «Մեծ բառարան հայերէնէ օսմաներէն» (1907 թ., Կ. Պոլիս)։ 1935 թվականին Կ. Պոլսում լույս է տեսել նրա մի այլ աշխատությունը՝ «Հնադարյան հիշատակարան Սամաթիո Ս. Գևորգ եկեղեցվո», պարունակում է փաստական հարուստ նյութ՝ Կ. Պոլսի հայ գաղութի սկզբնավորման վերաբերյալ։


== Արտաքին յղումներ ==
Մեծ բառարան հայերէնէ օսմաներէն, Պետրոս Զէքի Կարապետեան։ Վ. եւ Հ. Տէր Ներսէսեան, Կ. Պոլիս, 1907։
Մեծ բառարան օսմաներէնէ հայերէն, Պետրոս Զէքի Կարապետեան։ Տպագրութիւն Արշակ Կարօեան, Կ. Պոլիս, 1912։


== Աղբյուրներ ==
Լևոն Բարթողյան

Լևոն Բարթողյան (?, Սեբաստիա քաղաքում), հայ բժիշկ։ 


== Կենսագրություն ==
Ծնվել է Սե­բաս­տի­ա­յի նահանգի կենտրոն Սե­բաստիա քաղաքում։ Բժշկական կրթություն է ունեցել և բժիշկ աշխատել։ Սպանվել է 1915 թվականին, Սեբաստիայից դուրս։


== Աղբյուրներ ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Սահակյան Լիլիկ, Ոճրագործները չխնայեցին նույնիսկ մարդ ու կյանքը փրկողներին, «Առող­ջա­պա­ հու­թյուն», Երևան, 1965, թ. 4։
Յուշամատեան Մեծ Եղեռնի (1915-1965), պատրաստեց Գերսամ Ահարոնեան, Պէյրութ, 1965։
Թէոդիկ, Յուշարձան նահ ատ ակ մտաւ որ ակ ա նութեան, Բ. տպագրութիւն, Երեւան, ապրիլ 24, 1985։
Ռազմական մարտավարություն

Ռազմական մարտավարութիւն, ռազմական արուեստի հիմնական բաղադրիչներից։ Ներառում է ցամաքում, օդում և ծովում զորամիավորումները, զորամասերը և զինված ուժեր տարբեր տեսակները, զորատեսակները, հատուկ զորքերը մարտի նախապատրաստելու և այն վարելու տեսությունն ու պրակտիկան, ռազմատեսական գիտակարգը։
Ընդգրկում է բոլոր տեսակի մարտական գործողությունների (հարձակում, պաշտպանություն, հանդիպակաց մարտ, մարտավարական վերախմբավորում և այլն) ուսումնասիրումը, մշակումը, նախապատրաստումը և վարումը։ Լեռնային Ղարաբաղի հանրապետության պաշտպանության բանակում, ինչպես շատ բանակներում մարտավարություն ստորադաս դիրք ունի ռազմավարության և օպերատիվ արվեստի համեմատությամբ։ Օպերատիվ արվեստը որոշում է մարտավարությունյան զարգացման խնդիրներն ու ուղղվածությունը՝ հաշվի առնելով զորամիավորումների, զորամասերի մարտավարական հնարավորություններն ու նրանց գործողությունների առանձնահատկությունները և բնույթը։
Տարբերում են ընդհանուր (համազորային մարտին մասնակցող բոլոր զորատեսակների մարտական գործողությունների նախապատրաստում և վարում, միմյանց հետ սերտ փոխգործողությունների հաստատում ու պահպանում) և զորատեսակների ու հատուկ զորքերի (մարտական գործողությունների կազմակերպման և վարման դրույթներ) մարտավարություն։ Մարտավարությունյան մակարդակը մեծապես պայմանավորված է գիտության և տեխնիկայի զարգացման մակարդակով, որը հնարավորություն է տալիս պատերազմում մարտավարական և ռազմավարական խնդիրներ լուծել առավել փոքրաթիվ ուժերով։, ռազմական արվեստի հիմնական բաղադրիչներից։ Ներառում է ցամաքում, օդում և ծովում զորամիավորումները, զորամասերը և զինուժի տարբեր տեսակները, զորատեսակները, հատուկ զորքերը մարտի նախապատրաստելու և այն վարելու տեսությունն ու պրակտիկան, ռազմատեսական գիտակարգը։ Ընդգրկում է բոլոր տեսակի մարտական գործողությունների (հարձակում, պաշտպանություն, հանդիպակաց մարտ, մարտավարական վերախմբավորում և այլն) ուսումնասիրումը, մշակումը, նախապատրաստումը և վարումը։
Լեռնային Ղարաբաղի հանրապետություն պաշտպանության բանակում, ինչպես շատ բանակներում մարտավարություն ստորադաս դիրք ունի ռազմավարության և օպերատիվ արվեստի համեմատությամբ։ Օպերատիվ արվեստը որոշում է մարտավարությունյան զարգացման խնդիրներն ու ուղղվածությունը՝ հաշվի առնելով զորամիավորումների, զորամասերի մարտավարական հնարավորություններն ու նրանց գործողությունների առանձնահատկությունները և բնույթը։
Տարբերում են ընդհանուր (համազորային մարտին մասնակցող բոլոր զորատեսակների մարտական գործողությունների նախապատրաստում և վարում, միմյանց հետ սերտ փոխգործողությունների հաստատում ու պահպանում) և զորատեսակների ու հատուկ զորքերի (մարտական գործողությունների կազմակերպման և վարման դրույթներ) մարտավարություն։ Մարտավարությունյան մակարդակը մեծապես պայմանավորված է գիտության և տեխնիկայի զարգացման մակարդակով, որը հնարավորություն է տալիս պատերազմում մարտավարական և ռազմավարական խնդիրներ լուծել առավել փոքրաթիվ ուժերով։
Գրիգոր Մկրտչյան (այլ կիրառումներ)

Գրիգոր Մկրտչյան անունը կարող է վերաբերել հետևյալ անձանց.

Գրիգոր Մկրտչյան (նկարիչ)
Գրիգոր Մկրտչյան (ռեժիսոր)
Գրիգոր Մկրտչյան (մարզիկ)
Լիզան

Լիզան, գյուղ Արևմտյան Հայաստանում, Վանի վիլայեթի Հեքյարիի գավառում։
Գյուղի մասին հիշատակել է Ղևոնդ Ալիշանը։


== Բնակչություն ==
XX դարի սկզբին ուներ 200 տուն ասորի բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
(5398) 1989 AK1

(5398) 1989 AK1, աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 13-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 3,00407 ա. մ., առավելագույնը մոտենում է 2,9468 ա. մ. հեռավորության վրա և հեռանում 3,0613 ա. մ.։ Արեգակի շուրջ մեկ ամբողջական պտույտ է կատարում 1901,79 երկրային օրվա ընթացքում, իր ուղեծրով շարժվելով միջինում 0,189295 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,64° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5398) 1989 AK1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(9115) Բատիստի

(9115) Բատիստի (անգլ.՝ Battisti), աստերոիդ աստերոիդների հիմնական գոտում։ Հայտնաբերվել է 1997 թվականի փետրվարի 27-ին Պիերո Սիկոլիի և Ֆրանցեսկո Մանկայի կողմից Սորմանոյում։
Միջին հեռավորությունը Արեգակից կազմում է 2,395285 ա. մ., առավելագույնը մոտենում է 2,1779 ա. մ. հեռավորության վրա և հեռանում 2,6127 ա. մ.։ Արեգակի շուրջ մեկ ամբողջական պտույտ է կատարում 1354,05 երկրային օրվա ընթացքում, իր ուղեծրով շարժվելով միջինում 0,265869 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,16° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9115) Բատիստի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զնամենկա (գյուղ, Կույուրգազինսկի շրջան)

Անվան այլ կիրառումների համար տե՛ս՝ ԶնամենկաԶնամենկա (ռուս.՝ Знаменка, բաշկիրերեն՝ Знаменка), գյուղ Ռուսաստանի, Բաշկորտոստան հանրապետության Կույուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 98 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկոպոլ (գյուղ, Բարվենկովոյի շրջան)

Անվան այլ կիրառումների համար տե՛ս՝ ՆիկոպոլՆիկոպոլ (ուկրաիներեն՝ Нікополь), գյուղ Ուկրաինայի Խարկովի մարզի Բարվենկովոյի շրջանում։ Հիմնադրվել է 1923 թվականին։
2001 թվականի տվյալներով Նիկոպոլ գյուղում բնակվում էր 950 մարդ։ Բնակավայրը զբաղեցնում է 2 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Խարկովցի (գյուղ, Լոխովիցայի շրջան)

Անվան այլ կիրառումների համար տե՛ս՝ ԽարկովցիԽարկովցի (ուկրաիներեն՝ Харківці), գյուղ Ուկրաինայի Պոլտավայի մարզի Լոխովիցայի շրջանում։ Հիմնադրվել է 1648 թվականին։
2001 թվականի տվյալներով Խարկովցի գյուղում բնակվում էր 560 մարդ։ Բնակավայրը զբաղեցնում է 1883 կմ² տարածք։ Բնակչության խտությունը կազմում էր 297,4 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ինոզիտ

Ինոզիտ, ցիկլավոր վեցատոմանի սպիրտ։ Ինոզիտի 9 հնարավոր ստերեոիզոմերներից վիտամինի հատկություններով օժտված Է միայն մեզոինոզիտը։ Ինոզիտը պինդ նյութ Է, քաղցրահամ, հեշտությամբ լուծվում Է ջրում, չի լուծվում օրգանական լուծիչներում։ Մոլային զանգվածը՝ 180,2 մոլ։ Որոշ միկրոօրգանիզմների աճման անհրաժեշտ գործոն է։
Մարդու օրական պահանջը 1-1,5 ց է։


== Ծանոթագրություններ ==
Յուղաձուկ

Յուղաձուկ (լատ.՝ Comephorus) ՝ պարսատիկավորների ընտանիքի (Cottidae ) ձկների ցեղ, որն ներառում է երկու տեսակ։


== Նկարագրություն ==
Այս առանց  թեփուկների  թափանցիկ ձկները ունեն լողափամփուշտ , որոնց մարմնի 35% ֊ը կազմված է ճարպից; Ապրում են Բայկալ լճի մեծ խորություններում; Ռուսերեն անվանումը «голоманка» ծագել է «голомень» բառից, որը նշանակում է «բաց ծով» և ճշտորեն արտահայտում է այդ ձկնների էկոլոգիայի առանձնահատկությունները; Նրան բնորոշ է գանգի ոսկորների բարակացումը, փորային լողակների թերզարգացում, և հակառակը, կրծքային, մեջքային, հետանցքի լողակների մեծացում։
Յուղաձուկը կարող է վերարտադրել մոտ 2000 փոքր ձկներ։ Դմիտրի Տալիևը հիշատակում է այս ձկան Comephorus baikalensis բազմացումը գինոգենեզի մի քանի ճանապարհով;
Փոքրիկ յուղաձկան սննդի հիմնական բաղադրիչներն են ենպիշուրան և մակրոգյետոպուսը, երկրորդայինը կամ պատահականները՝ ցիկլոպները և յուղաճկան անչափահասները; Մեծ յուղաձկան էգերի երկարությունը հասնում է 25սմ իսկ արով, քանի որ ճարպի խտությունը ավելի փոքր է քան ջրինը, սատկած ձկները բարձրանում են ջրի մակերևույթ, ջրի հատակ իջնելու փոխարեն, որը հատուկ  է մյոս ձկներին;Ոմանք պննդում են, որ յուղաձկները«հալչում են արևից»; Այս ձկան ճարպը ենթաթրաբար օգտագործվում է ավելի վաղ ժամանակներում որպես որակով յուղ լամպերի համար; Հայրենական մեծ պատերազմի ժամանակ ունեցել է մեծ դեր, վիրավորների ուժը վերականգնելու ժւներինն՝ մինչև 16սմ; Փոքրիկ յուղաձկան անհատները ավելի փոքր են՝ էգերը հասնում են մինչև 15սմ, իսկ արուները՝ 12սմ; Երբեմն  յուղաձկան մնացորդները կարելի գտնել ափի մոտ, օրինակ, փոթորկից հետո, կամ սառույցի հալոցքից հետո; Մեծ ճարպային շերտի պատճառոամանակ; Յուղաձկներով սնվում են համարյա բոլոր ձկները, հատկապես Բայկալի փոկերը։


== Գրականություն ==
Талиев Д. Н. Бычки-подкаменщики Байкала. — Издательство академии наук СССР 1995.
Стариков Г. В. Голомянки Байкала. — Новосибирск: Наука, 1977. 94 с.
Мазепова Г. Ф., Тимошкин О. А., Мельник Н. Г., Оболкина Л. А., Таничев А. И. Атлас и определитель пелагобионтов Байкала. Новосибирск: Наука, 1995. 693 с.


== Ծանոթագրություններ ==


== Արտաքին հղումներ ==
Позвоночные животные России: большая голомянка Archived 2020-08-05 at the Wayback Machine.
Позвоночные животные России: малая голомянка Archived 2020-08-04 at the Wayback Machine.
Խանօղլի Վերին

Խանօղլի Վերին, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սովետսկի շրջան (Ալթայի երկրամաս)

Անվան այլ կիրառումների համար տե՛ս՝ Սովետսկի շրջան (այլ կիրառումներ)Սովետսկի շրջան (ռուս.՝ Советский район), մունիցիպալ շրջան Ռուսաստանի Դաշնության Ալթայի երկրամասում։
Ստեղծվել է 1935 թվականին։ Վարչական կենտրոնը՝ Սովետսկոե։


== Աշխարհագրություն ==
Շրջանի տարածքի մակերեսը կազմում է 1500 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 16425 մարդ։ Բնակչության խտությունը կազմում էր 10,95 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կիվիոռա

Կիվիոռա (էստ․՝ Kiviora), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Արեգունի լեռներ

Արեգունի լեռներ, Արեգունու լեռնաշղթա, Արևիք, Գյունեյի լեռնաշղթա, Գեղարքունիքի և Տավուշի մարզերում Փամբակի լեռների հարավարևելյան շարունակությունը՝ սկսվում են Քաշաթաղ գագաթից, հս-արմ ուղղությամբ ձգվում դեպի Պուտաքար գագաթը, ապա թեքվում հվ-արմ մինչև Ջրավետ գագաթը, որտեղից փոխելով ուղղությունը դեպի հս-արմ, հասնում են մինչև Սևանի լեռնանցքը։ Երկարությունը 65 կմ։ Ջրբաժան են Սևանի գոգավորության և Գետիկի հովտի միջև, եզերում է Սևանա լիճը հյուսիսարևելյան կողմից։
Ամենաբարձր գագաթը Պուտաքար  լեռ է 2744 մետր բարձրությամբ։ Լեռնաշղթայի արևելյան հատվածում է Ճամբարակի լեռնանցքը 2072 մ բարձրությամբ։ Հյուսիս-արևելյան լանջերի մի զգալի հատվածը անտառապատ է։ Լեռնաշղթան կտրտող խոշոր հովիտներից են Դրախտիկ ու Բարեբեր գետերի հովիտները ու ևս մի խոշոր գետահովիտ հյուսիսարևմտյան հատվածում։ Լեռնաշղթայի զգալի հատվածներ մտնում են Դիլիջան և Սևան ազգային պարկերի մեջ։


== Ծանոթագրություններ ==
1148

1148 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 1148 թվականն է, 
XII դարի 48-րդ տարին։
Բելմոնտե Պիչենո

Բելմոնտե Պիչենո (իտալերեն՝ Belmonte Piceno), կոմունա Իտալիայում, գտնվում է Մարկ շրջանում՝ Ֆերմո պրովինցիայում։
Բնակչությունը կազմում է 663 մարդ (ըստ 2008 թվականի), բնակչության խտությունը կազմում է 62 մարդ/կմ²։ Տարածքը կազմում է 11 կմ²։ Փոստային ինդեքս՝ 63020։ Հեռախոսային կոդ՝ 0734։


== Ժողովրդագրություն ==


== Արտաքին հղումներ ==
http://www.provincia.ap.it/Belmonte_Piceno/ Archived 2010-01-17 at the Wayback Machine.
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.
Աբայ (Կոքսայի վտակ)

Անվան այլ կիրառումների համար տե՛ս՝ Աբայ (այլ կիրառումներ)Աբայ (ռուս.՝ Абай), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կոքսա գետի ափին։ Գետի երկարությունը 51 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինա գետն է՝ մինչև Հյուսիսային Դվինայի միախառնման կետը։ Գետավազանը՝ Հյուսիսային Դվինան։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010100312115100003687
Հիդրոլոգիական ուսումնասիրությունների կոդը - 115100368
Ավազանի կոդը -  13.01.01.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
FlashPix

FlashPix, ֆայլի ձևաչափ, ռաստրային գրաֆիկայի պահպանության համար, թույլատրում է պատկերը մի քանի ընդլայնված ձևով պահպանել մեկ ֆայլի մեջ։ Չնայած, որ այդ դեպքում ֆայլի չափը մեծ է, քան TIFF օգտագործելու ժամանակ, այն թույլատրում է հասնել փոխանցվող տվյալնեի ծավալի և ներբեռման ժամանակի նվազման, քանի որ դիտարկչի հարցման ժամանակ ուղարկվում է միայն մեկ պատկեր, որը համապատասխանում է տվյալ մոնիտորի ընդլայնումներին։
FlashPix - ը մշակվել է Live Picture ընկերության կողմից IVUE ծրագրի հիման վրա։ Նրա առաջարկով նա ընդունվել է 1995 թվականին համընկերության կողմից, որտեղ մտնում են Eastman Kodak - ը, Մայքրոսոֆթ - ը և Hewlett-Packard - ը։


== Նկարագրություն ==
FlashPix ձևաչափի պատկերները ունեն .fpx ընդլայնումը և օգտագործում են NoSQL ձևաչափը, որպեսզի պահպանի հիերարխիական տվյալներ մեկ ֆայլում։ Պահպանման ժամանակ յուրաքանչյուր ֆայլի չափերը երկու անգամ նվազում են այնքան ժամանակ, քանի դեռ այն չի դարձել մեկ սլիկից (անգլ.՝ tile) փոքր, որի չափեը լռելյան հավասար են 64x64 փիքսելի։ Յուրաքանչյուր սալիկ ունի իր խտեցման ալգորիթմը (օրինակ, LZH, JPEG, RLE), իսկ յուրաքանչյուր փիքսել իր գունային խորությունը։


== Արտաքին հղումներ ==
Ֆայլի գրաֆիկական ձևաչափ (bmp pcx targa pict raw flashPix psd gif png jpeg tiff eps scitex pixar amiga wbmp). Archived 2010-04-23 at the Wayback Machine.


== Ծանոթագրություններ ==
Վիկինգներ։ Վալհալա

«Վիկինգներ։ Վալհալա» (անգլ.՝ Vikings: Valhalla), ամերիկյան պատմական դրամա ժանրի ստրիմինգային հեռուստասերիալ՝ ստեղծված Ջեբ Ստյուարտի կողմից, «Վիկինգներ» հեռուստասերիալի սպին-օֆը։
Գործողությունները տեղի են ունենում «Վիկինգներ» հեռուստասերիալի հանգուցալուծումից շուրջ հարյուր տարի անց, Վիկինգների ժամանակաշրջանի մայրամուտին։ 
Պրեմիերան տեղի է ունեցել 2022 թվականի փետրվարի 25-ին՝ «Netflix» հարթակում։ 2022 թվականի մարտին հայտարարվեց, որ հեռուստասերիալը կունենա երկրորդ և երրորդ եթերաշրջաններ։


== Դերասանական կազմ ==


=== Գլխավոր ===
Սեմ Քորլեթ - Լեյֆ Էրիկսոն
Ֆրիդա Գուստավսոն - Ֆրեյդիս Էրիկսդոտիր
Լեո Սուտեր - Հարալդ Սիգուրդսոն
Բրեդլի Ֆրիգարդ - Կնուդ արքա
Յոհանես Հյոյկյուր Հոհանեսսոն - Օլաֆ II Հարալդսոն
Քերոլայն Հենդերսոն - Յառլ Հակոն
Լաուրա Բեռլին - Էմմա Նորմանդացի
Դեյվիդ Օուքս - Գոդվին


== Ծանոթագրություններ ==


== Արտաքին հղումներ ==
Էջը Netflix.com կայքում(անգլ.)
Էջը IMDb․com կայքում(անգլ.)
Վոլայ

Վոլայ, գյուղ Օսմանյան կայսրությունում, Տրապիզոնի վիլայեթի Ջանիկի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Ախ, արքայադուստր

Ախ, արքայադուստր (ռուս.՝ Ах, принцесса!), խորհրդային մուլտիպլիկացիոն ֆիլմ։ Նկարահանվել է ըստ ուզբեկական ժողովրդական հեքիաթների մոտիվների։ Հնչում է Օմար Խայամի, Ալիշեր Նավոիի, Նիզամիի, Զահիրեդդին Մուհամմեդ Բաբուրի և այլ բանաստեղծների բանաստեղծություններից։


== Սյուժե ==
Թափառող բանաստեղծը սիրահարվում է իշխանի աղջկան` արքայադստերը։ Ժողովրդին հայտարարում են. «Ով որ կկատարի մեծ իշխանի հրամանը, նա թույլտվություն կստանա ամուսնանալ արքայադստեր հետ ստանա թագավորության կեսը»։ Իշխանն ասում է` «Ես հրամայում եմ բռնել կատաղի վիշապին»։ Շատ ասպետներ շտապում են կատարել իշխանի հրամանը` թագավորության կեսը ստանալու համար։ Երբ նրանք հասնում են, վիշապը կրակ է բաց թողում նրանց վրա, իսկ ասպետները նահանջում են։ Իսկ այս բանաստեղծը սկսում է վիշապի համար կարդալ սիրային բանաստեղծություններ։ Վիշապը հուզվում է, լաց է լինում և անմիջապես գնում է բանաստեղծի հետևից։ Իշխանն ևս մեկ հրաման է արձակում։ «Գնացեք և ոչնչացրեք չար կախարդ Երաշտին»։ Բանաստեղծը կախարդում է կախարդին բանաստեղծություններով, և նա նույնպես լաց է լինում և գնում բանաստեղծի հետևից։ Իշխանը նոր հրաման է արձակում. «Ինձ մոտ բերեք լեռների տիրոջը` Դիվին։ Դիվը լսում է բանաստեղծի բանաստեղծությունները, գնում է նրա հետևից կրկնելով. «Ա՜խ, արքայադուստր»։ Բայց իշխանը չի ցանկանում նրան տալ իր դստերը, այդ ժամանակ Դիվը ծածկում է նրան թանկարժեք քարերով, և իշխանը ճչում է. «Էլի»։ Արքայադուստրը դուրս է գալիս աշտարակից, և բանաստեղծը նրան ավանակով տանում է դեպի հեռուներ։


== Նկարահանող խումբ ==
Սցենարի հեղինակ` Աննա Արբատովա
Ռեժիսոր` Յուլիա Կալիշպեր
Բեմադրող նկարիչներ` Լյուդմիլա Տանասենկո, Ելենա Զելենինա
Օպերատոր` Լեոնարդ Կալվինկովսկի
Կոմպոզիտոր` Վլադիմիր Նազարով
Հնչյունային օպերատոր` Օլեգ Սալոմանով
Դերերը հնչյունավորել են` Ալբերտ Ֆիլազով, Մարինա Լևատովա
Նկարիչ մուլտիպլիկատորներ` Ֆազիլ Գասանով, Օլգա Դեգյարովա, Բորիս Սավին
Բեմադրող նկարիչներ` Ե. Լոպատնիկովա, Ե. Եգորիչեվա
Մոնտաժող` Ս. Սիմուխինա
Խմբագիր` Ալիսա Ֆեոդորիդի
Նկարահանող խմբի տնօրեն` Իգոր Գելաշվիլի


== Ծանոթագրություններ ==


== Արտաքին հղումներ ==
«ԷԿՐԱն» ստեղծագործական միավորում
Գաջալի (Ելիզավետպոլի գավառ, այլ գյուղ)

Գաջալի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 129 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Ճոճանակը (նկար, Ռենուար)

Ճաճանակը (ֆր.՝ La balançoire), Պիեռ-Օգյուստ Ռենուարի (ֆր.՝ Pierre-Auguste Renoir, 1841-1919) նկարը, որը ստեղծվել է 1876 թվականին։ Նկարի չափսը՝ 92 x 73 սմ, շրջանակի չափսը՝ 111 x 92 սմ։


== Պատմություն ==

Այս նկարը ներկայացվել է իմպրեսիոնիստների 3-րդ ցուցահանդեսում 1877 թվականին («Պարահանդես Մուլեն դե լա Գալետում» նկարի հետ)։ 1877 թվականին «Ճոճանակը» նկարն իր հավաքածուի համար գնել է ֆրանսիացի հավաքորդ և նկարիչ Գյուստավ Կայբոտը (Gustave Caillebotte)։ Նրա մահից հետո՝ 1894 թվականին, նկարը դարձավ պետության սեփականություն և փոխանցվեց Լյուքսեմբուրգի այգու թանգարանին։ 1929 թվականից նկարը գտնվում էր Լուվրում, իսկ 1947 թվականին այն ցուցադրվում էր Ժե դե Պոմում (ֆր.՝ Jeu de Paume) ազգային պատկերասրահում։ 1986 թվականին նկարը հանձնվեց Օրսե թանգարանին, որտեղ այն գտնվում է մինչ օրս։


== Նկարագրությունը ==
Նկարում պատկերաված է երիտասարդ կին սպիտակ-մոխրագույն զգեստով, ով կանգնած է օրորոցի մոտ՝ ձեռքերով բռնելով պարանները։ Նայողին մեջքով կանգնած է այդ կնոջ հետ խոսացողը (ամենայն հավանականությամբ), կանգնած է մի տղամարդ մուգ կապույտ զգեստով և գլխարկով։ Նկարի ձախ կողմում՝ ծառի մոտ, կանգնած է մեկ այլ տղամարդ, ինչպես նաև փոքրիկ աղջնակ։ Ծառերի տերևներից թափանցում են արևի շողերը։ «Օրորոց» նկարը ստեղծվել է Ռենուարի այգում։ Կանգնած կնոջը հավանաբար նա նկարել է Մարգարիտա Լեգրանին (Marguerite Legrand), ում հետ ծանոթացել էր 1875 թվականին, ով պատկերված է նաև «Պարահանդես Մուլեն դե լա Գալետում» նկարում (կինը մահացել է 1879 թվականի փետրվարին)


== Ծանոթագրություններ ==


== Աղբյուրներ ==
The Swing, 1876, Auguste Renoir
Պատերազմ (ֆիլմ, 2015)

«Պատերազմ» (դան․՝ Krigen), ռեժիսոր Տոբիասլա Լինդհոլմայի 2015 թվականի դանիական ռազմական դրաման, որը հանդես է եկել որպես նաև սցենարի հեղինակ, գլախավոր դերերում՝ Պիլու Ասբեկը և Սերեն Մալինգը։ Ֆիլմը պատմում է դանիական ռազմական ընկերությունը Աֆղանստանում թալիբների դեմ։ Հրամանատարը մեղադրվում է ռազմական հանցագործությունների մեջ։ Ֆիլմը առաջադրվել է 88-րդ «Օսկարի» արարարողությանը, որպես լավագույն արտասահմանյան ֆիլմ։


== Սյուժե ==
Վաշտի հրամանատար Կլաուսը Մ. Պեդերսենը և նրա զինվորները տեղակայված էին Աֆղանստանի Գիլմենդ նահանգում։ Մինչդեռ Մարիան՝ Կլաուսի կինը, փորձում է ապրել Դանիայում սովորական կյանքով, գլուխ հանել երեք երեխաների հետ, որոնք զգում էին հոր կարիքը։ Շարային առաջադրանքների ժամանակ զինվորները հայտնվում են ծանր փոխհրաձգության տակ, որպիսզի փրկի իր մարդկանց, Կլաուսը կանչում է օդային ուժերին։ Այդ որոշումը լուրջ ունեցավ նրա և նրա ընտանիքի համար, հայրենիք վերադառնալուց հետո նրան մեղադրում են այդ ավիավթարի արդյունքում զոհված 11 մարդկանց սպանության մեջ։ Կլաուսի ծառայակիցը տալիս է կեղծ ցուցմունք, և Կլաուսին արդարացնում են, և նա մնում է իր կնոջ և երեխաների հետ։


== Դերասաններ ==
Պիլու Ասբեկ — Կլաուս Մայքլ Պեդերսեն
Սերեն Մալինգ — Մարտին Օլսեն
Դար Սալիմ — Նաջիբ Բիսմա
Տուվա Նովոտնի — Մարիա Պեդերսեն
Շարլոտա Մանկ — Լիսբետ Դանինգ
Ալ-Ջաբուրի — Լուտֆի Հասան


== Արտադրություն ==
Ֆիլմը նկարահանվել է ամերիկյան Nordisk Film կինոընկերության աջակցությամբ DR TV և ստացել է ութ մլն դանիական կրոն, դանիական Ինստիտուտի կողմից։ Նկարահանումները տեղի են ունեցել Կոպենհագենում, Կոնյա քաղաքում, Թուրքիայում և Իսպանիայի Ալմերի քաղաքում։ Նրանք ավարտվեցին 2015 թվականի հունվարին։ Բացառությամբ գլխավոր հերոսների, զինվորների դերը խաղում էին իսկական դանիացի զինվորները, որոնք ծառայում էին Աֆղանստանում։


== Ծանոթագրություններ ==


== Արտաքին հղումներ ==
«A War»(անգլ.) ֆիլմը Metacritic կայքում:(անգլ.) Metacritic կայքում
Դիանա Ուկլեբա

Դիանա Նեստորի Ուկլեբա (1910, Քութայիս, Կովկասի փոխարքայություն, Ռուսական կայսրություն - 2001, Երևան, Հայաստան), վրացի բանաստեղծուհի, նկարչուհի։ Վրաստանի պատվո շքանշանի ասպետ։


== Կենսագրություն ==
Դիանա Ուկլեբան ծնվել է Քութաիսում, 1910 թվականին։ 1936 թվականից եղել է Գևորգ Գրիգորյան (Ջիոտտո) կյանքի ընկերը, նրա ամենամեծ մուսան ու աջակիցը։ Բանաստեղծությունները վրացերեն, հայերեն, ռուսերեն լույս են տեսել Երևանում, Թբիլիսիում հրատարակվող տարբեր պարբերականներում և առանձին ժողովածուներում։ Ավարտել է Թբիլիսիի գեղարվեստի ակադեմիան։ Ցուցադրվել է Երևանում, Թբիլիսիում, Մոսկվայում, Նովոսիբիրսկում և այլ քաղաքներում։ Ստեղծել է Աննա Ախմատովայի, Նիկոլոզ Բարաթաշվիլու, Գևորգ Գրիգորյանի, Դավիթ Հովհաննեսի դիմանկարները։ Նկարները պահպանվում են Հայաստանի ազգային պատկերասրահում, ցուցադրվում են Գևորգ Գրիգորյանի (Ջիոտտո) թանգարանում։ Խորհրդային Հայաստանի կառավարության որոշմամբ Երևանում բացված Գևորգ Գրիգորյանի արվեստանոց-թանգարանի առաջին տնօրենն է եղել։
Մահացել է 2001 թվականին Երևանում։ Թաղված է Երևանի քաղաքային պանթեոնում՝ ամուսնու կողքին։


== Պարգևներ ==
Վրաստանի պատվո շքանշանի ասպետ։


== Ծանոթագրություններ ==


== Արտաքին հղումներ ==
Սէրը հրաշք արարեց
Խիսենլանդեն

Խիսենլանդեն (հոլ.՝ Giessenlanden ( արտասանություն)), համայնք Նիդերլանդների Հարավային Հոլանդիա մարզում։ Տարածքը 63,57 կմ² է, բնակչությունը՝ 14.454 (2011 թ.)։ Մեկ շնչի տարեկան միջին եկամուտը 14.100 եվրո է։